stanford-oval/wikipedia huggingface dataset:
לה מטן

| --- | --- |

 עורך ראשי:  אנרי דה ז'ובנל 
 תאריכי הופעה:  1883–1944 (כ־61 שנים) 
 שפה:  צרפתית 
 מדינה:  צרפת 
 
לה מטן (בצרפתית: Le Matin) היה יומון צרפתי שראה אור בפריז במשך למעלה משישים שנים, מ-1884 ועד 1944.
לה מטן נחשב לאחד מארבעת היומונים הצרפתיים הגדולים בתקופה שלפני מלחמת העולם הראשונה, העסיק רבים מגדולי העיתונאים בני התקופה ופרסם לראשונה מיצירותיהם של סופרים גדולים. העיתון היה בעל זיקה רפובליקנית מתונה והתנגד לסוציאליזם ותנועות מהפכניות אחרות.
בתודעה היהודית זכור כתב העת מפרשת דרייפוס כמי שכבר ב-1896 הטיל ספק באשמתו של אלפרד דרייפוס וביולי 1899 פרסם את הודאותיו של פרדיננד אסטרהאזי.
ב-1940 תמכה מערכת העיתון במדיניות שיתוף הפעולה, ואף אימצה קו פרו-נאצי לפני סגירת העיתון ב-17 באוגוסט 1944.
היסטוריה

לה מטן היה פרי יוזמתם של קבוצת יזמים אמריקאים והעורך האמריקאי סמואל סלווין צ'מברלין (אנ'). המודל לחיקוי היה היומון הבריטי "The Morning News" ועל הפרויקט הופקד העיתונאי הצרפתי אלפרד אדוארדס (אנ'). הגיליון הראשון הושק ב-26 בפברואר 1884.
כעבור חודשים ספורים עזב אדוארדס את העיתון וייסד יומון משלו "Le Matin Français" שזכה במהירות לתפוצה גדולה יותר משל העיתון המקורי. בשלב זה שב אדוארדס ורכש את לה מאטן כשהוא ממזג את שני העיתונים.
העיתון יצא לאור מדי יום במשך שישים שנים עד לסגירתו לאחר מותו של הבעלים והמשקיע העיקרי בעיתון, מוריס בונאו-ורילה (אנ').
לה נובל אובזרווטר

| --- | --- |

 תדירות:  מגזין שבועי
 סוגה:  חדשות, תרבות, כלכלה, פוליטיקה
 מייסד:  Claude Perdriel 
 תאריכי הופעה:  1964–הווה (כ־60 שנה)
 שפה:  צרפתית
 מערכת:  פריז
 תפוצה:  460,780 עותקים
 מדינה:  צרפת
 ISSN:  0029-4713
 nouvelobs.com
 
לה נובל אובזרווטר (בצרפתית: Le Nouvel Observateur) לפעמים נקרא בקצרה לה נובל אובז הוא מגזין חדשות צרפתי. מגזין זה הוא המגזין הכללי הצרפתי הבולט ביותר במונחים של קהל ותפוצה (460,780 נכון ל-2014).
מאז 1964, מגזין זה מסקר חדשות פוליטיות, עסקיות וכלכליות. המגזין כולל סיקור נרחב של נושאים פוליטיים, מסחריים ותרבותיים מאירופה, אפריקה והמזרח התיכון. התחומים החזקים במגזין הם עניינים פוליטיים וספרותיים ומובחן על ידי היחס המעמיק שלו לנושאים היומיים העיקריים. המגזין תואר כ"מגזין קהילת האינטלקטואלים הצרפתים", או בכינוי גנאי כ"איבר רשמי למחצה של 'הקוויאר חסר הטקט' של צרפת". המערכת הנוכחית של המגזין מנוהלת על ידי שניים ממייסדיה, ז'אן דניאל וקלוד פרדריאל. נתח של 65% מהמגזין נרכש על ידי הבעלים של העיתון היומי הצרפתי לה מונד בשנת 2014.
אתר העיתון באינטרנט, (http://tempsreel.nouvelobs.com), הושק על ידי פטריק ויאל וכריסטינה סוריו בשנת 1999. האתר מופעל בהנחיית שירות האתרים Netino.
במקביל לפעילות המערכת, קבוצת הנובל אובזרווטר החלה לנהל את אתר החדשות הצרפתי Rue 89 בדצמבר 2011 והפכה לבעלת המניות היחידה של האתר.
היסטוריית שמות המגזין

נוסד בשנת 1950 ותחילה נקרא L'Observateur politique, economique et littéraire
משנת 1953 עד 1954 נקרא המגזין בקצרה L'Observateur d'aujourd'hui
משנת 1954 עד 1964 הופץ תחת השם France-observateur
משנת 1964 עד היום ידוע המגזין בשם Le Nouvel Observateur
לינדה באק

| --- | --- |

 לידה:  29 בינואר 1947 (בת 77) סיאטל, וושינגטון, ארצות הברית 
 ענף מדעי:  ביולוגיה
 מקום מגורים:  ארצות הברית
 מקום לימודים:  אוניברסיטת וושינגטון  המרכז האוניברסיטאי הדרום-מערבי לרפואה של טקסס  אוניברסיטת קולומביה  תיכון רוזבלט 
 מוסדות:  בית הספר לרפואה של הרווארד (1991–2002)  אוניברסיטת וושינגטון (2003)  המרכז למחקר הסרטן ע"ש פרד האטצ'ינסון (2002) 
 פרסים והוקרה:  פרס נובל לפיזיולוגיה או לרפואה (2004)  חבר זר של החברה המלכותית (2015)  פרס רוזנסטיל (1996)  פרס פרל של אוניברסיטת צפון קרולינה (2002)  פרס קרן גיירדנר הבינלאומי (2003)  עמיתת האקדמיה האמריקאית לאמנויות ולמדעים  עמיתה באגודה האמריקאית לקידום המדע 
 בן או בת זוג:  רוג'ר ברנט 
 אתר רשמי
 תרומות עיקריות
 תפקוד קולטני חוש הריח
 
לינדה בראון באק (באנגלית: Linda Brown Buck; נולדה ב-29 בינואר 1947) היא ביולוגית אמריקאית, זוכת פרס נובל לפיזיולוגיה ורפואה לשנת 2004.
קורות חייה

באק נולדה בסיאטל שבמדינת וושינגטון, הבת האמצעית מבין שלוש בנות לאב מהנדס חשמל ואם עקרת בית. לאחר שסיימה ב-1975 תואר ראשון במיקרוביולוגיה ופסיכולוגיה באוניברסיטת וושינגטון, עברה באק לדאלאס שבטקסס, שם עשתה את הדוקטורט במחלקה למיקרוביולוגיה במרכז הרפואי אוניברסיטת טקסס סאות'ווסטרן. ב-1980 עברה לניו יורק ללימודי הפוסט דוקטורט באימונולוגיה באוניברסיטת קולומביה. בקולומביה עבדה באק במעבדתו של פרופסור ריצ'רד אקסל, שעמו ועם אריק קנדל שיתפה פעולה שנים קודם לכן במחקר בתחום מדעי המוח. בעבודתה עם אקסל התמחתה באק בטכניקות בביולוגיה מולקולרית, בין השאר בשיבוט תאי עצב של אורגניזם המודל ארנבת ים (Aplysia).
ב-1985 נחשפה למחקר בנושא חוש הריח, והחליטה להתמקד בתחום זה. ב-1988 החלה את עבודת המחקר שלה בחיפוש אחר קולטני ריח, וב-1991 פרסמה יחד עם אקסל את ממצאיהם בתחום במאמר פורץ דרך. באק ואקסל הראו כי קולטני הריח הם ממשפחת הקולטנים המצומדים לחלבון G שנמצאים באפיתל בעומק האף.
ב-1991 עברה באק לבוסטון לאחר שקיבלה משרה במחלקה למדעי המוח בבית הספר לרפואה של אוניברסיטת הרווארד. בהרווארד התקדמה לדרגת פרופסור חבר ב-1996 ולפרופסור מן המניין ב-2001. עבודתה בשנים אלו התרכזה במחקר כיצד מאורגנים קולטני הריח וכיצד מעבד המוח את האותות מהם, על מנת לאפשר לזהות ולהפריד בין ריחות שונים.
ב-2002 חזרה באק לסיאטל ומכהנת כפרופסור (Affiliate Professor) באוניברסיטת וושינגטון ועמיתה במכון מחקר הסרטן ע"ש פרד האטצ'ינסון.
ב-2003 נבחרה לחברה באקדמיה הלאומית למדעים של ארצות הברית וזכתה בפרס גרדנר למחקר רפואי. ב-2004 זכתה יחד עם ריצ'רד אקסל בפרס נובל לפיזיולוגיה ורפואה, וב-2008 נבחרה לחברה באקדמיה האמריקאית לאמנויות ולמדעים. ב-2015 נבחרה לעמיתה זרה של החברה המלכותית.
כריסטינה נילסון

| --- | --- |

 לידה:  20 באוגוסט 1843 Vederslövs församling, שוודיה 
 פטירה:  22 בנובמבר 1921 (בגיל 78) וקשה, שוודיה 
 מקום קבורה:  Tegnér cemetery 
 מוקד פעילות:  שוודיה 
 תקופת הפעילות:  מ-1859 
 סוגה:  אופרה 
 סוג קול:  סופרן 
 שפה מועדפת:  שוודית 
 בן או בת זוג:  Ángel Vallejo Miranda 
 פרסים והוקרה:  מדליית הזהב של החברה הפילהרמונית המלכותית (1871) 
 
נילסון בתפקיד אופליה, קריקטורה של אנדרה גיל, 1868
תצלום של כריסטינה נילסון בחתימת ידה
כריסטינה נילסון (בשוודית: Kristina Nilsson‏; 20 באוגוסט 1843 – 20 בנובמבר 1921) הייתה זמרת סופרן אופראית שוודית.
ביוגרפיה

נילסון נולדה בשם כריסטינה יונאסדוטר בכפר בקרבת וקשה, בחבל סמולנד, לאיכרים האריסים יונאס נילסון וקייסה-סטינה מונסדוטר. כשהייתה בת ארבע-עשרה וניגנה בכינור בשוק בעיירה יונגבי, גילה אותה עובד מדינה בכיר. האיש היה לפטרונה ואיפשר לה לקבל הדרכה ווקאלית.
בשנת 1860 הופיעה נילסון בקונצרטים בסטוקהולם ובאופסלה. אחרי ארבע שנות לימודים בפריז, הופיעה לראשונה באופרה בשנת 1864, בתפקיד "ויולטה" בלה טרוויאטה של ג'וזפה ורדי, ואחר כך בתפקיד מלכת הלילה בחליל הקסם של מוצרט בתיאטרון הלירי בפריז.
אחרי ההצלחה הזו היא שרה בבתי אופרה חשובים בלונדון, בסנקט פטרבורג, בווינה ובניו יורק. בשנת 1868 השתתפה בבכורה של "המלט" מאת אמברואז תומא בתפקיד אופליה. היא שרה במופע חנוכת הבית של המטרופוליטן אופרה ב-22 באוקטובר 1883, ב"פאוסט" של גונו.
נילסון נישאה לבנקאי הצרפתי אוגוסט רוזו, שמת בשנת 1882. בשנת 1887 נישאה לאנחל ראמון מריה ואלחו אי מירנדה, רוזן דה קאזה מירנדה. הרוזן הלך לעולמו בשנת 1902. במכתבים נהגה נילסון לחתום בשם כריסטין ובחלק האחרון של חייה נודעה על פי רוב כרוזנת דה קאזה מירנדה.
קולה של נילסון הצטיין בצלילות גבישית, בגמישות ובניקיון מופתי בכל המשלבים. תקופת חייה הקבילה בדיוק לזו של יריבתה הגדולה, הסופרן אדלינה פאטי.
יש דמיון רב בין נילסון לבין אופייה של כריסטין דאה בפנטום האופרה, הרומן המפורסם מאת גסטון לרו, ורבים סבורים שלרו ביסס את הדמות הבדויה שלו על נילסון, אף כי אין ראיה לדבר.
לצייר ההולנדי אנטון פיק (1895–1987) יש איור של תמונת רחוב, שבה אדם נושא שלטי פרסום המודיעים על הצגת "לוצ'יה די למרמור" של גאטנו דוניצטי בבית האופרה, בכיכובה של כריסטין נילסון.
ביצועים ראויים לציון

אופליה ב"המלט" (תומא).
אינז ב"האפריקנית" (מאיירבר).
אליס ב"רובר השטן" (מאיירבר).
דסדמונה ב"אותלו" (רוסיני).
הנרייטה ב"מרתה" (פלוטו).
ויולטה ב"לה טרוויאטה" (ורדי).
ולנטין ב"ההוגנוטים" (מאיירבר).
כרובינו והרוזנת ב"נישואי פיגארו" (מוצרט).
לאונורה ב"הטרובדור" (ורדי).
התפקיד הראשי ב"לוצ'יה די למרמור" (דוניצטי).
התפקיד הראשי ב"מיניון" (תומא).
מלכת הלילה ב"חליל הקסם" (מוצרט).
מרגריט ב"פאוסט" (גונו).
מרגריטה/הלנה מטרויה ב"מפיסטופלה" (בויטו).
צרלינה ודונה אלווירה ב"דון ג'ובאני" (מוצרט).
לקריאה נוספת

The Compelling: A Performance-Oriented Study of the Singer Christina Nilsson , Ingegerd Björklund, Göteborg, 2001
Die Goede Oude Tyd, by Anton Pieck and Leonhard Huizinga, Zuid-Hollandsche Uitgeversmaatschappy, Amsterdam, 1980, page 31.
De Werelde van Anton Pieck, text by Hans Vogelesang, La Riviere & Voorhoeve, Kampen, 1987, page 197.
כופר (הלכה)

בהלכה, כופר הוא חיוב כספי המוטל על אדם ששור מועד שבבעלותו הרג אדם. שור מועד הוא שור שכבר הרג שלושה אנשים קודם לכן.
מלבד חיוב כופר מוטל על הבעלים, השור מתחייב סקילה, מיד בפעם הראשונה שהרג. בתלמוד העלו כמה אפשריות לכך שישנו מקרה של מועד שהורג, כגון במקרה שברח מבית בעליו ולכך לא נהרג לאחר הפעם הראשונה.
מקור

דין כופר נזכר בתורה בפרשת משפטים: ”וְאִם שׁוֹר נַגָּח הוּא מִתְּמֹל שִׁלְשֹׁם, וְהוּעַד בִּבְעָלָיו וְלֹא יִשְׁמְרֶנּוּ, וְהֵמִית אִישׁ אוֹ אִשָּׁה: הַשּׁוֹר יִסָּקֵל, וְגַם בְּעָלָיו יוּמָת. אִם כֹּפֶר יוּשַׁת עָלָיו: וְנָתַן פִּדְיֹן נַפְשׁוֹ, כְּכֹל אֲשֶׁר-יוּשַׁת עָלָיו” (ספר שמות, פרק כ"א, פסוקים כ"ט–ל').
על אף שפסוק כתוב שבעל השור חייב מיתה ”השור יסקל וגם בעליו יומת”, חז"ל במסכת בבא קמא סבורים שהכוונה לתשלום כופר, המופיע בפסוק הסמוך ("אם כופר יושת עליו").
חז"ל מנמקים את דעתם, שלא ייתכן להרוג אדם על הריגת שורו, בהסתמך על דרשה אחרת המופיע במסכת סנהדרין שאדם חייב מיתה רק על מעשה רציחה שנעשה על ידו, אך לא ברציחת שעל ידי שורו. כופר זה הוא כעין פדיון נפש לחיוב מיתה בידי שמים הראויה לו מחמת שפשע ולא שמר את השור.
כאמור חיוב זה הוא בשור מועד בלבד, אך בשור הוא תם, אין בעליו מתחייבים בתשלום, כפי שמסיים הפסוק”וּבַעַל הַשּׁוֹר נָקִי”.
במקרה של שור שהרג עבד כנעני, בעל השור ההורג צריך לשלם 30 שקלים לאדון העבד: ”אִם-עֶבֶד יִגַּח הַשּׁוֹר, אוֹ אָמָה: כֶּסֶף שְׁלֹשִׁים שְׁקָלִים יִתֵּן לַאדֹנָיו, וְהַשּׁוֹר יִסָּקֵל”.
מהות התשלום

בתלמוד נחלקו תנאים במשמעות דברי הפסוק ”וְנָתַן פִּדְיֹן נַפְשׁוֹ”:
תנא קמא סבור כי הכוונה לפדיון נפשו של הנרצח, ויש לשום כמה היה שווה, וזהו סכום הכופר שישלם.
לדעת רבי ישמעאל בנו של רבי יוחנן בן ברוקה, הכוונה היא לפדיון נפשו של הרוצח, וישלם כפי שוויו.
הכופר מוגדר בהלכה כקנס ולכן אם בעל השור יודה על רציחת שורו הוא יפטר מתשלום כדין כל מודה בקנס שפטור.
שור הנסקל

מלבד חיוב כופר על בעל השור, חייבה התורה את בית הדין לסקול שור שהרג אדם. בניגוד לחיוב כופר שחיובו הוא רק בשור המועד שהרג. חיוב סקילה הוא אף על שור תם שהרג אדם. בתלמוד נאמרו כמה מקרים בהם אין השור מתחייב סקילה, כגון שלא התכוון להרוג, או 'שור האצטדין' - שור של מחלמת שוורים, שכיון שאינו נוגח מעצמו אלא מחמת שלמדהו ליגח, אינו מתחייב בסקילה.
הערות שוליים

↑  ספר שמות, פרק כ"א, פסוק כ"ח
↑  ספר שמות, פרק כ"א, פסוק ל"ב.
↑  תלמוד בבלי, מסכת בבא קמא, דף כ"ז, עמוד א'
כמעט מפורסמים (פודקאסט)

| --- | --- |
 סוגה:  פודקאסט חברתי ותרבותי, פודקאסט קומי 
 יוצרים:  צליל הופמן ועדן יואל
 כותבים:  צליל הופמן ועדן יואל
 ארץ מקור:  ישראל 
 שפות:  עברית
 מספר פרקים:  233 (נכון ל־3 באפריל 2024) 
 הפקה
 חברת הפקה:  רדיו תל אביב 
 הפצה:  Nobex Partners 
 אורך פרק:  50-90 דקות
 שידור
 רשת שידור בישראל:  רדיו תל אביב
 תקופת שידור מקורית:  16 ביולי 2019 – הווה 
 תקופת שידור בישראל:  יולי 2019 – רץ
 קישורים חיצוניים
 102fm.co.il/almost
 
"כמעט מפורסמים" הוא פודקאסט תרבות פופולרית מבית רדיו תל אביב, שנערך ומוגש על ידי צליל הופמן ועדן יואל. "כמעט מפורסמים" עלה לראשונה ביולי 2019, ופרק או פרקים חדשים מוקלטים מדי שבוע ומועלים להאזנה באפליקציות השמע השונות. הפרקים אורכים בין 50 ל-90 דקות, ובמהלכם הופמן ויואל משוחחים ומנתחים סוגיות ואירועים מתרבות הפופ.
רקע

הופמן ויואל סיפרו במהלך הפרקים כי את ההשראה לפודקאסט הם שאבו מ-"Who? Weekly" (אנ'), פודקאסט ותיק בהגשת כותבֵי ומבקרי התרבות האמריקאים לינדזי וובר ובובי פינגר. בדומה לוובר ופינגר, גם הופמן ויואל הם עיתונאי תרבות המתמחים בתרבות פופ - הופמן עורכת את מאקו תרבות מזה ארבע שנים ויואל הוא סגן העורך שלה. השניים הכירו בחוג לספרות באוניברסיטת תל אביב ב-2013 והתחילו את דרכם המקצועית המשותפת ב-2017 כאשר הופמן הביאה את יואל לעבוד במאקו סלבס, אותו ערכה בשעתו.
בינואר 2021, "כמעט מפורסמים" הגיע למקום השני יחד עם "שיר אחד" בתחרות הפודקאסטים הטובים של השנה בתחום התרבות. התחרות נערכה במעריב אונליין ואת תוצאותיה קבעו המאזינים.
פרקים

בכל שבוע המנחים דנים לעומק בסוגיות אקטואליות שהתרחשו בעולם הבידור. לרוב, מדובר באירועים ואנשים ישראליים. מלבד דיונים בחדשות הבידור והאופן בו הן מסוקרות בתקשורת, השניים גם נוהגים לשחק משחקים ולחוד חידונים. שמו של אחד המשחקים, "מוכר או אבישג נגר", במהלכו צריכים השניים לקבוע אם אדם מסוים הוא מפורסם או לא, הפך לביטוי שגור בקרב המנחים והמאזינים.
פרקים שונים ב"כמעט מפורסמים" כוללים אורחים בעלי ניסיון וידע בתרבות הפופולרית. בין השאר התארחו בהסכת עורך מדור הרכילות של אתר מאקו, גיל לוסטיג, התסריטאי והעיתונאי איתמר רונאל והתסריטאי, המגיש ויוצר התוכן אהרון גבע. בדצמבר 2020, פצחו המנחים בקמפיין הומוריסטי למימון האירוח של כוכבת הריאליטי ליהיא גרינר בתוכנית. תוך שעות ספורות הסכום גויס וגרינר הגיעה להתארח בפרק מיוחד.
הערות שוליים

↑  צוף ישראלי, ‏אתם קבעתם: הפודקאסטים הטובים ביותר לשנת 2020 – תוצאות המצעד, באתר מעריב אונליין, 1 בינואר 2021
↑  יפעת הללי אברהם, ‏"אני חושבת שהוא מאוהב בתקוה והיא לא רוצה אותו", באתר ‏מאקו‏, 5 בינואר 2021
כפר הנוער ויצו נחלת יהודה

| --- | --- |

משק הפועלות ויצו ב-1935
 מיקום
 קואורדינטות:  31°58′44″N 34°48′15″E﻿ / ﻿31.978849°N 34.804194°E﻿ / 31.978849; 34.804194
  מפת מיקום  מפה דינמית   (למפת גוש דן מוגדלת) כפר הנוער ויצו נחלת יהודה(למפת גוש דן רגילה) כפר הנוער ויצו נחלת יהודה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנוער ויצו נחלת יהודה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנוער ויצו נחלת יהודה  he כפר הנוער ויצו נחלת יהודהhe כפר הנוער ויצו נחלת יהודהמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
כפר הנוער ויצו נחלת יהודה - השנים הראשונות
כפר הנוער ויצו נחלת יהודה הוא כפר נוער בראשון לציון לכיתות ז'-י"ב.
הכפר מאגד בתוכו שלושה מוסדות - בית ספר לכיתות ז'-י"ב, פנימייה ומשק חקלאי. הוא פועל תחת השגחתם ומימונם של עליית הנוער (משרד החינוך) וויצו שווייץ.
כפר הנוער נוסד בשנת 1922 כמשק פועלות. עד לקום המדינה עסק הכפר בהכשרת נשים לקראת השתלבותן בהתיישבות העובדת. לאחר קום המדינה הפך לתיכון חקלאי ועסק בהקניית השכלה חקלאית. במוסד מתחנך נוער ישראלי וככל הפנימיות שינה המוסד את פניו עם כל גל של עלייה, נרתם לקליטת נוער עולה, בהשכלתו ובשילובו במדינת ישראל.
נכון ל-2021 לומדים בכפר כ-400 תלמידים, מתוכם כ-200 חניכי פנימייה. כמו כן, בכפר לומדים כ-70 חניכי תוכנית נעל"ה (נוער עולה לפני הורים) ממדינות חבר העמים. חניכי הכפר משתתפים בפרויקט למידה ייחודי שבמסגרתו כמות התלמידים בכל כיתה מוגבלת ל-25 תלמידים. הלמידה נעשית במסגרת סח"ח (סביבה חינוכית חדשה) שמשמעותה כיתות ומתקני לימוד חדשים ממוזגים וממוחשבים. רבים מחניכי הכפר לומדים לתעודת בגרות החקלאות, ונעזרים לשם כך במשק החקלאי שבכפר, הכולל לול תרנגולות, פינת חי, ענף גינון ונוי, ומרכז לחקלאות עירונית.
בפנימייה חוגים שונים, להקות מחול וזמר המופיעות בארץ ובעולם, חוגי ספורט, בריכה, חדר כושר וחדר מחשבים.
כריסטינה פרי

| --- | --- |

כריסטינה פרי, 2015
 לידה:  19 באוגוסט 1986 (בת 38) פילדלפיה, פנסילבניה, ארצות הברית
 מוקד פעילות:  ארצות הברית 
 תקופת הפעילות:  מ-2010
 מקום לימודים:  Archbishop Ryan High School 
 סוגה:  פופ • רוק פסנתר • רוק אלטרנטיבי • מוזיקת נשמה
 סוג קול:  מצו-סופרן 
 כלי נגינה:  זמרה, פסנתר, גיטרה, גיטרה בס
 חברת תקליטים:  אטלנטיק רקורדס
 www.christinaperri.com
 פרופיל ב-IMDb
 
כריסטינה פרי (באנגלית: Christina Judith Perri; נולדה ב-19 באוגוסט 1986) היא זמרת-יוצרת ומוזיקאית אמריקאית.
ביוגרפיה

פרי נולדה בבנסלם, פנסילבניה (פרבר של פילדלפיה), בתם וילדתם הצעירה של מרי ודנטה פרי. אחיה הגדול הוא המוזיקאי ניק פרי. אביה מאיטליה ואמה מפולין.
שיר הבכורה שלה, "Jar of Hearts", בוצע ב-2010 בתוכנית ברשת פוקס "So You Think You Can Dance" (מקור הפורמט של "נולד לרקוד"). השיר הפך ללהיט עולמי ומכר מעל 3 מיליון עותקים בארצות הברית לבדה. השיר דורג בעשירייה הפותחת במצעדי פזמונים ברחבי העולם ובמקום ה-19 במצעד הפזמונים הבין-לאומי השנתי לשנת 2012. מספר חודשים לאחר מכן הוציאה מיני-אלבום בשם The Ocean Way Sessions, שכלל את שיר הבכורה וארבעה שירים נוספים.
בעקבות הצלחת שיר הבכורה הוחתמה על חוזה אצל חברת התקליטים אטלנטיק רקורדס. אלבום הבכורה שלה, Lovestrong, יצא במאי 2011. האלבום הוכר על ידי איגוד תעשיית ההקלטות האמריקאי (RIAA) כאלבום פלטינה לאחר שנמכרו ממנו למעלה ממיליון עותקים.
ב-2012 כתבה והקליטה עבור הסרט "דמדומים 4: שחר מפציע - חלק 1" את השיר "A Thousand Years". השיר מכר מעל 8 מיליון עותקים בארצות הברית. באוקטובר 2012 הוציאה לאור מיני-אלבום שני, A Very Merry Perri Christmas.
אלבום שני, Head or Heart, יצא ב-1 באפריל 2014. הסינגל המוביל, "Human", יצא בנובמבר 2013. ב-19 באוגוסט 2016, ביום ההולדת ה-30 של פרי, יצא השיר "Brave Enough" של היוצרת לינדזי סטרלינג שאת השירה בו ביצעה פרי.
האלבום השלישי שלה, A Lighter Shade of Blue, יצא ב-15 ביולי 2022
חיים אישיים

נשואה לפול קוסטאביל והשניים הורים לבת.
בינואר 2019 הוציאה אלבום המוקדש לביתה, Songs for Carmella: Lullabies & Sing-a-Longs. בנובמבר 2020 פרי דיווחה בחשבון האינסטגרם שלה שחוותה לידה שקטה.
דיסקוגרפיה > אלבומי אולפן

2011: Lovestrong
2014: Head or Heart
2019: Songs for Carmella: Lullabies & Sing-a-Longs
2021: Songs for Rosie
2022: A Lighter Shade of Blue
2023: Songs for Pixie
2023: Songs for Christmas
הערות שוליים

↑  כריסטינה פרי, Lovestrong, באתר יוסמיוסיק, נובמבר 2011
↑  כריסטינה פרי, באתר איגוד תעשיית ההקלטות האמריקאי
↑  Christina Perri - Head or Heart, באתר allmusic
↑  נווה קולישר, מרגשת: כריסטינה פרי בסינגל חדש - "Human", באתר פרוגי, 24 בנובמבר 2013
| --- | --- |
בקרת זהויות :  BnF: cb16639646s (data)  GND: 102072997X  ISNI: 0000 0001 2004 1895  LCCN: no2011079566  MusicBrainz: 38d363c7-fdcb-4308-9474-a0d14ab8d9b7  NKC: xx0148560  VIAF: 171090262   WorldCat (עם VIAF): 171090262
מאדהיה בהרט

| --- | --- |

 
 היסטוריה
 הקמה:   
 הקמה:  28 במאי 1948
 פירוק:   
 פירוק:  1 בנובמבר 1956
 ישות קודמת:  סוכנות מרכז הודו 
 ישות יורשת:  מאדהיה פרדש
 שטח בעבר:  120,380 קמ"ר
 אוכלוסייה בעבר:  7,954,154 (נכון ל־מרץ 1951)
 
מאדהיה בהרט (בהינדי: मध्य भारत; מילולית: אמצע הודו), נודעה גם כאיחוד מלוואה, הייתה מדינה הודית שהתקיימה מ־1948 עד ל־1956.
היסטוריה

מאדהיה בהרט הוקמה על ידי איחודן של קבוצת מדינות נסיכותיות הודיות שהתקיימו קודם לעצמאות הודו למדינה אחת. ב־1 באפריל 1948 נחתם הסכם בין ממשלת הודו למדינות השונות להקמת המדינה, וב־28 במאי 1948 הוקמה המדינה באופן רשמי, במעמד בנוכחות ראש ממשלת הודו ג'ווהרלל נהרו.
שטחה הכולל של המדינה היה 120,380 קמ"ר, שחולקו ל־16 מחוזות. גוואליור הייתה בירת החורף של המדינה, ואינדור הייתה בירת הקיץ. המדינה גבלה בצ'מאל בצפון, שהפריד בינה לאוטר פרדש וראג'סטאן, בהן גבלה לצד בומביי ממערב, ומאדהיה פרדש ובופאל מדרום־מזרח.
המדינה הוגדרה תחת חוקת הודו כמדינה חלק ב', מדינה בעלת אספה מחוקקת מדינתית בת 99 חברים וממשלה בראשות ראש השרים. ראש המדינה הטקסי היה ראג'פורמק מסורתי.
על פי מפקד האוכלוסין ההודי במרץ 1951, התגוררו במדינה מעט פחות מ־8 מיליון איש, שהיוו כ־2.2% מהאוכלוסייה ההודית (לעומת שטחה של המדינה שכלל כ־4% אחוזים).
תחת חוק ארגון מחדש של המדינות ב־1 בנובמבר 1956 התאחדה המדינה עם וינדהיה פרדש, בופאל ומחוזות ממאדהיה פרדש למדינת מאדהיה פרדש.
הערות שוליים

1 2 3  Rang Lal, India Census Commissioner, Madhya Bharat & Bhopal, Census of India, 1951, Volume XV, Madhya Bharat & Bhopal, 1954‏, JSTOR saoa.crl.25804804
↑  India States
↑  P. K. Bhattacharyya, Historical Geography of Madhya Pradesh from Early Records, 1977, עמ' 53–54, ISBN 9788120833944
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
כפר הנוער בן יקיר

| --- | --- |
אין תמונה חופשית
 כפר נוער
 תקופת הפעילות:  העשור של 1940 – הווה 
 מיקום
 מדינה:  ישראל ישראל
 קואורדינטות:  32°23′17″N 34°54′46″E﻿ / ﻿32.388194444444°N 34.912888888889°E﻿ / 32.388194444444; 34.912888888889
 www.benyakir.org.il
 he
 
כפר הנוער הדתי בן יקיר הוא כפר נוער חינוכי-טיפולי שנפתח בשנות ה-40'. הכפר נוהל על ידי הרב שלמה צוקרמן כישיבה חקלאית בשנות ה-50 וה-60 בשיתוף עם הסוכנות היהודית. שוכן בכפר הרא"ה שבעמק חפר.
הכפר נקרא על שם הפסוק הנאמר בהפטרת קריאת התורה בראש השנה שמקורו מספר ירמיה (ירמיהו אל, יט); "הֲבֵן֩ יַקִּ֨יר לִ֜י אֶפְרַ֗יִם אִ֚ם יֶ֣לֶד שַׁעֲשֻׁעִ֔ים כִּֽי־מִדֵּ֤י דַבְּרִי֙ בּ֔וֹ זָכֹ֥ר אֶזְכְּרֶ֖נּוּ ע֑וֹד עַל־כֵּ֗ן הָמ֤וּ מֵעַי֙ ל֔וֹ רַחֵ֥ם אֲֽרַחֲמֶ֖נּוּ נְאֻם־יְהֹוָֽה".
הכפר נמצא בקרבת היישובים: חיבת ציון, אלישיב, חרב לאת, גאולי תימן וחוגלה. הכפר מיועד לנערים בגילאי 12-18 ומהווה בית לכ-100 חניכים. הכפר משמש מעטפת של חינוך פורמלי, חוגי העשרה בשעות אחר-הצהריים, חינוך דתי יהודי, מערך טיפולי, הכנה לצבא, הקניית כישורי חיים ומסגרת פנימייתית מעשירה.
כיום, מנוהל הכפר בידי מוטי אדואן. בכפר צוות מנהלתי, צוות חינוכי אשר שייך לבית הספר ולפנימייה, צוות צעיר של בנות-שירות וש"שנים, וצוות טיפולי אשר שייך לטיפול וחוגים.
הערות שוליים

↑  הכפר, באתר של כפר הנוער בן יקיר
↑  ארכיון הסרטים הישראלי, הרב החלוץ-ביסוס כפרים חקלאיים דתיים בארץ ישראל, הישיבה החקלאית נקראת בסרטון בטעות המדרשה החקלאית., ‏צולם 1968, פורסם 1971
| --- | --- |
בקרת זהויות :  NLI: 987012289444705171
כלכלת סאו טומה ופרינסיפה

| --- | --- |
 דירוג עולמי:  תמ"ג: 207; תמ"ג לנפש: 159
 מטבע:  דוברה 
 ארגוני סחר:  ארגון הסחר העולמי
 שנת כספים:  שנה קלנדרית
 סטטיסטיקה
 תמ"ג:  603
 תמ"ג לנפש:  2,548
 צמיחה כלכלית:  4.00% (דירוג: 66; הערכה לשנת 2015)
 אינפלציה (מה"ל):  10.5% (1999)
 כוח עבודה:  68,640 (הערכה לשנת 2015)
 אבטלה:  50% (1998), נתון רשמי
 קשרי מסחר
 יצוא:  13,000,000 דולר (2010)
 מדינות עיקריות:  הולנד 51%, פורטוגל 6%, גרמניה 6%. (1997)
 יבוא:  19,500,000 דולר (2004)
 מדינות עיקריות:  פורטוגל 26%, צרפת 18%, אנגולה, בלגיה ויפן (1997)
 מימון ציבורי
 חוב:  274,000,000 דולר (2004)
 הכנסות:  58,000,000 דולר (1993)
 הוצאות:  114,000,000 דולר (1993)
 סיוע כלכלי בינלאומי:  57,500,000 דולר (1999)
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
 
המערכת הכלכלית של סאו טומה ופרינסיפה מתבססת על החקלאות. 90% מן הייצוא מבוסס על ייצור הקקאו, ועשרת האחוזים הנותרים גם הם מגיעים בעיקרן מן העולם החקלאי. התעשייה איננה מפותחת דיה, ולאחרונה נתגלו במדינה מרבצי נפט. סאו טומה ופרינסיפה ניצבת מבין המדינות העניות בעולם, כמחצית מתושבים מובטלים.